3151/1948 Ú. l. I
Vyhláška ministra zahraničných vecí, ktorou sa vyhlasuje opatrenie Smiešanej komisie československo-maďarskej pre výmenu obyvateľstva číslo 1.

3151.
VYHLÁŠKA
ministra zahraničných vecí
zo dňa 30. októbra 1948,
ktorou sa vyhlasuje opatrenie Smiešanej komisie československo-maďarskej pre výmenu obyvateľstva číslo 1.

Vyhlasujem opatrenie č. 1 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, puplikovanej pod č. 145/1946 Sb.
Podotýkam, že opatrenia tejto Smiešanej komisie sú povinné obe smluvné strany podľa ustnovenia článku XI., ods. 3 Dohody vykonať.

Minister zahraničných vecí:
Dr. V. Clementis v. r.


Československo-maďarská Smiešaná komisia pre výmenu obyvateľstva vyniesla v Budapešti dňa 18. októbra 1948 toto
opatrenie číslo 1
o pôsobnosti Smiešanej komisie vo veci osôb opúšťajúcich územie odstúpené Československu.
A.
Rozhraničovacia komisia, utvorená zo zmocnených zástupcov československej vlády a maďarskej vlády v smysle čl. I, ods. 4, lit. d) Parižskej mierovej smluvy, pojala do svojej II. Dodatkovej zápisnice podpísanej dňa 12. októbra 1948 v Bratislave, tieto opatrenia týkajúca sa osôb, ktoré v smysle čl. I, ods. 4, lit. e) poslednej vety Parižskej mierovej smluvy dobrovoľne opustily alebo opustia územie odstúpené Československu:

„Článok I.
Ustanovenia tejto dodatkovej zápisnice vzťahujú sa na osoby, ktoré na území odstúpenom Československu maly dňa 1. júla 1946 ako i dňa 15. septembra 1947 svoje stále bydlisko a opustily poťažne opustia odstúpené územie v čase od 15. septembra 1847 clo 31. decembra 1948.
Hlavu rodiny, na ktorú sa vzťahuje prvý odstavec, sú povinné sledovať’ jeho manželka, žijúca s ňou v spoločnej domácností a. deti niže osemnásť rokov pod rodičovskou právomocou.
Osoby spomenuté v predchádzajúcich odstavcoch nezapočítavajú sa do počtu osôb presídlených podľa Dohody o výmene obyvateľstva.
Pre tieto osoby platia všetky záruky a výsady obsiahnuté v Dohode o výmene obyvateľstva. Pod zárukami a výsadami Dohody o výmene obyvateľstva treba rozumiet i záruky a výsady obsiahnuté v rozhodnutiach a usneseniach Smiešanej komisie, utvorenej podľa čl. X. Dohody o výmene obyvateľstva (v ďalšom „Smiešaná komisia“).
Ochranu záujmov týchto osôb vykonáva maďarský Zmocnenec vymenovaný na ochranu záujmov presídlencov a to v takom rámci a rozsahu, ako sa to deje pri vykonávání Dohody o výmene obyvateľstva.
Prihlášku na dobrovoľne presťahovanie treba podať v Bratislave do 15 dní odo dňa publikovania tejto dodatkovej zápisnice a to tak u maďarského Zmocnenca ako aj na Osidľovacom úrade.
Pri presťahováni týchto osôb zaručuje sa na československom území možnosť účasti a spolupráce maďarských orgánov vykonávajúcich Dohodu o výmene obyvateľstva.
Dopravné výlohy spojené s presťahováním dobrovoľne odchádzajúcich osôb nezaťažujú nijakým spôsobom Československý štát.
Článok II.
Osoby, ktoré sa prihlásily na presťahovanie, svojim hnuteľným majetkom voľne disponujú, môžu ho predať alebo vziať si ho so sebou. Osoby, ktoré sa už odsťahovaly, môžu sa pre svoje zanechané hnuteľnosti vrátiť, odviesť si ich, pričom im tieto nemajú byť zadržiavané pod žiadnym titulom.
Soznam osôb, ktoré sa už odsťahovaly a chcú sa vrátiť pre svoje hnuteľnosti, maďarský Zmocnenec odovzdá do jedného mesiaca od podpísania tejto zápisnice Osídľovaciemu úradu v Bratislave. V tomto sozname treba uviesť osobné dáta zainteresovaných, ich zamestnanie, bývalé bydlisko na odstúpenom území, dátum odsťahovania, výkaz zanechaných hnuteľností (včítane cennosti, peňažné hotovosti atď.) s označením, kde a u koho sú tieto hnuteľnosti. Ustanovení rozhodnutia Smiešanej komisie č. 6 a 22 bude použité primerane. Proti návratu zainteresovanej osoby na československé územie nemožno robiť námietky.
Pre určenie pojmu hnuteľností ako i rozsahu vývozu tovarov obhospodarovaných platia príslušné ustanovenia Smiešanej komisie.
Prevod peňažných hotovostí deje sa obdobne ako u osôb, ktoré sa presídľujú podľa. Dohody o výmene obyvateľstva. Pokiaľ by sa vyskytlo podozrenie, že osoba, ktorá sa presťahuje, pokúša sa o prevod cudzích peňazí, alebo obnos složený na prevod by bol neúmerne vysoký v pomere k majetkovým a zárobkovým pomerom osoby, ktorá sa presťahuje, československé úrady môžu pri obnose vyššom než, Kčs 50.000.— prevod časti túto hranicu presahujúcej až do vyšetrenia skutkového stavu pozastaviť. Pokiaľ by prevod celého obnosu nebol do 15 dní od složenia peňazí uskutočnený, rozhodne o ňom Smiešaná komisia. Osoby, ktoré sa presťahujú, sú povinné uschovať také dokumenty, ktoré v páde potreby potvrdia primeranosť prevádzaného obnosu.
Československý štát bude vyplácať až do dňa presťahovania všetky dôchodky, požitky a príspevky z verejných prostriedkov, ku ktorým je zaviazaný podľa záverečnej zápisnice. Doklady dokazujúce právny podklad týchto povinností treba predložiť podľa možnosti pri odovzdávaní soznamu osôb prihlásených na presťahovanie.
Článok III.
Pre sépie a ocenenie zanechaného nehnuteľného majetku sú vo všeobecnosti smerodajné ustanovenia Dohody o výmene obyvateľstva a rozhodnutí Smiešanej komisie s týmito odchýľkami:
Súpis nehnuteľností pochádzajúcich z maďarskej pozemkovej reformy deje sa oddelene a tento súpis je predbežne rázu evidenčného. O ďalšom osude týchto nehnuteľností rozhodne Smiešaná komisia.
Vlastníci jednotlivých nehnuteľností môžu použiť súpisového a oceňovacieho spôsobu upraveného podľa Dohody v rozhodnutiach Smiešanej komisie, ale toto pokračovanie deje sa neodvisle a oddelene od výmeny obyvateľstva a o spôsobe medzištátneho vyúčtovania hodnoty majetku rozhodne Smiešaná komisa. Kto nepoužije vyššie uvedeného postupu, ostáva do 15. októbra 1949 i naďalej v nerušenej držbe a vlastníctve svojho majetku, slobodne ním disponuje a môže ho i scudziť. Do tohto termínu môže sa majiteľ k vôli predaju nehnuteľností do Československa vrátiť. V tomto prípade sú smerodajné ustanovenia obsiahnuté v rozhodnutí č. 47 Smiešanej komisie. Proti návratu zainteresovanej osoby na československé územie nemožno robiť námietky. Prevod kúpnej ceny nehnuteľností deje sa rovnako ako je tomu u hotovostí osôb presídľujúcich na základe Dohody o výmene obyvateľstva. Na nehnuteľností, ktoré do 15. októbra 1949 nebudú predané, nastane kogentne pokračovanie podľa prvej vety tohoto odstavca a všetky dispozície vlastníka ohľadom užívania týchto nehnuteľností strácajú platnosť.
Supís nehnuteľného majetku osôb, ktoré sa už odsťahovaly, stane sa do 60 dní od podpisu tejto dodatkovej zápisnice, potažne od 15. októbra 1949 so zretelom na vyššie uvedené ustanovenia a. rozlišovania. Pri súpise môže byť prítomná osoba, ktorá sa už odsťahovala. V tomto prípade sú smerodajné ustanovenia rozhodnutia Smiešanej komisie č. 47. Proti návratu zainteresovanej osoby na československé územie nemožno robiť námietky.
Podmienkou právnej účinnosti majetkového súpisu je skutočné presťahovanie.
Pre osoby, ktorých sa týka táto dodatková zápisnica, platia tie isté výhody, ktoré majú osoby v pohraničnom pásme pri užívání a obrabání svojho majetku ležiaceho na území druhého státu..
Článok IV.
Presídlenie osôb dobrovoľne prihlásených, včítane odvozu hnuteľností podľa článku 31., treba ukončiť do 31. decembra 1948. Dňom 31. decembra 1948 zanikajú všetky výhody zaručené v tejto dodatkovej zápisnici, pokiaľ' sa v nej neustanovuje inak. Tak isto V tejto dobe zaniká i vyššie zaručené právo maďarského Zmocnenca.
Článok V.
Prípadné otázky spojené s výkonom tejto dodatkovej zápisnice, ktoré výslovne nie sú upravené v Parížskej mierovej smluve, v Dohode o výmene obyvateľstva, v rozhodnutiach a usneseniach Smiešanej komisie, alebo v tejto dodatkovej zápisnici, rieši Smiešaná komisia. Smiešaná komisia postupuje v práci s týmto úkolom spojenej oddelene a neodvisle od prác vyplývajúcich z Dohody o výmene obyvateľstva.
Článok VI.
Každé pokračovanie a opatrenie podľa tohoto usnesenia deje sa neodvisle od výmeny obyvateľstva.
Článok VII.
Ujednanie obsiahnuté v tejto dodatkovej zápisnici nevyžaduje schválenie a nadobúda účinnosti dňom podpisu.
O publikovanie obsahu tejto dodatkovej zápisnici v troch odstúpených obciach postará sa československá vláda.“
B.
Smiešaná komisia, vykonávajúc funkciu, ktorou bola poverená v ustanoveniach uvedených pod A., bude konať podľa svojho Rokovacieho poriadku a bude vynášať opatrenia, ktoré majú právnu účinnosť ako rozhodnutia Smiešanej komisie (rozhodnutie č. 17). O publikácii rozhoduje Smiešaná komisia pri každom opatrení osobitne.
C.
Toto opatrenie sa uverejni spôsobom uvedeným v rozhodnutí čísle 18 Smiešanej komsie.
V Budapešti dňa 18. októbra 1948.
Za českoslov. složku:
Dr. Pohánka v. r.
Dr. Záturecký v. r.
Za maďarskou složku:
Dr. Bólya v. r.
Dr. Zsolt v. r.